2016. gada Noteikumi Nr.

Rīgā (prot. Nr.            . §)

**Ministru kabineta noteikumu projekts “Grozījumi Ministru kabineta 2015.gada 1.decembra noteikumos Nr.686 “Kārtība, kādā nominē kandidātus valdes un padomes locekļu amatiem kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus, un valdes locekļus valsts kapitālsabiedrībās, kurās ir izveidota padome””**

Izdoti saskaņā ar

Publiskas personas kapitāla daļu un

kapitālsabiedrību pārvaldības likuma

31. panta desmito daļu

Izdarīt Ministru kabineta 2015. gada 1.decembra noteikumos Nr. 686 “[Kārtība, kādā nominē kandidātus valdes un padomes locekļu amatiem kapitālsabiedrībās, kurās valstij kā dalībniekam (akcionāram)](http://likumi.lv/ta/id/273753-kartiba-kada-piemero-samazinato-akcizes-nodokla-likmi-iezimetai-marketai-dizeldegvielai-gazellai-ko-izmanto-lauksaimniecibas-pr...) ir tiesības izvirzīt valdes vai padomes locekļus, un valdes locekļus valsts kapitālsabiedrībās, kurās ir izveidota padome” (Latvijas Vēstnesis, 2015, 249. nr.) šādus grozījumus:

1. Papildināt 5.punkta otro teikumu aiz vārdiem “ņem vērā visu” ar vārdiem “valsts kapitāla daļu turētāja vai padomes (ja tāda izveidota), kā arī”.
2. Izteikt 7.punktu šādā redakcijā:

 “7. Nominācijas komisija, definējot šo noteikumu 4.1., 4.2., 4.3. un 4.5.apakšpunktā minētos kritērijus un novērtējot kandidāta atbilstību tiem, attiecībā uz valdes locekļu amata kandidātiem ievēro šo noteikumu 1.pielikumā minētās minimālās prasības, bet attiecībā uz padomes locekļu amata kandidātiem – šo noteikumu 2.pielikumā minētās minimālās prasības. Nominācijas komisija nodrošina, ka definētie kritēriji ir samērīgi.”.

1. 10.punktā:

 izteikt 10.1. apakšpunktu šādā redakcijā:

“10.1. tiek sagatavots valdes vai padomes locekļiem nepieciešamo kompetenču un profesionālās pieredzes prasību apraksts, kā arī sagatavota informācija nominācijas komisijai par esošo situāciju kapitālsabiedrībā, tās stratēģiju, mērķiem un izaicinājumiem”;

10.2.apakšpunktā aiz vārda “aprakstu” ar vārdiem “un ievērojot nominācijas komisijas apstiprināto nolikumu;

 Izteikt 10.4.apakšpunktu šādā redakcijā:

“10.4. pirms dalībnieku (akcionāru) sapulces vai padomes sēdes, kurā paredzēts ievēlēt valdes vai padomes locekli, nominācijas komisijai tiek dots pietiekami ilgs termiņš, lai izstrādātu nolikumu, kurā detalizēti definētu atlases kritērijus, kandidātu novērtēšanas kritērijus un kandidātu atbilstības novērtēšanas kārtību un metodes, kā arī novērtētu valdes vai padomes locekļu kandidātus.”.

1. Papildināt 11.punkta pirmo teikumu aiz vārdiem “kurā iekļauj” ar vārdiem “ne vairāk kā trīs”.
2. 15.punktā:

 papildināt 15.1.apakšpunktu aiz vārda “kandidātu” ar vārdiem “atlases un”;

 papildināt 15.2.apakšpunktu aiz vārda “kārtību” ar vārdiem “un potenciālo kandidātu informēšanas pasākumiem;”.

1. Papildināt 16.punktu ar otro teikumu šādā redakcijā:

“Ja nominācijas komisijas loceklis konstatē, ka nevar nodrošināt apliecinājumā noteikto prasību izpildi attiecībā uz kādu no kandidātiem, tad to norāda apliecinājumā un atstata sevi no attiecīgā kandidāta vērtēšanas.”.

1. Papildināt 19.punktu ar ceturto un piekto teikumu šādā redakcijā:

“Ja nominācijas komisijas rīcībā ir informācija, kas varētu liecināt, ka kandidātam nav nevainojama reputācija, nominācijas komisijai ir pienākums izvērtēt un pieņemt lēmumu par kandidāta virzību turpmākajam vērtēšanas procesam. Kandidātu var izslēgt no turpmākā vērtēšanas procesa tikai ar vienbalsīgu visu nominācijas komisijas locekļu lēmumu.”.

1. Izteikt 23.punktu šādā redakcijā:

“23. Lai informētu sabiedrību par kandidātu atlases procesa un kandidātu atbilstības novērtēšanas procesu un rezultātiem, valsts kapitāla daļu turētājs vai kapitālsabiedrības padome (ja tāda ir izveidota):

 23.1. vienlaikus ar publiskās pieteikšanās izsludināšanu (šo noteikumu  10.2.apakšpunkts) institūcijas tīmekļvietnē publicē amata sludinājumu, nominācijas komisijas sastāvu un, ja nepieciešams, papildus citu informāciju;

 23.2. triju darbdienu laikā pēc dalībnieku (akcionāru) sapulces vai kapitālsabiedrības padomes (ja tāda ir izveidota) lēmuma par valdes vai padomes locekļa ievēlēšanu amatā institūcijas tīmekļvietnē publicē informāciju par kandidātu novērtēšanas procesu (kandidātu novērtēšanas kritērijiem un izmantotajām kandidātu novērtēšanas metodēm, novērtēto kandidātu skaitu) un dalībnieku (akcionāru) sapulces vai kapitālsabiedrības padomes (ja tāda ir izveidota) pieņemto lēmumu. Informācijā par dalībnieku (akcionāru) sapulces vai kapitālsabiedrības padomes (ja tāda ir izveidota) pieņemto lēmumu norāda amatā ievēlētās amatpersonas vārdu, uzvārdu, amata nosaukumu, kā arī citu informāciju, kuru valsts kapitāla daļu turētājs vai padome (ja tāda ir izveidota) uzskata par nepieciešamu.”.

1. 2.pielikumā:

Izteikt 3.1.1.apakšpunktu šādā redakcijā:

 “3.1.1. vismaz triju gadu pieredze vidējas vai lielas kapitālsabiedrības valdes vai padomes locekļa amatā, vēlams, biržā kotētā vai starptautiskā uzņēmumā;

 svītrot 3.1.2.apakšpunktu;

 Izteikt 3.1.3.akšpunktu šādā redakcijā:

 “3.1.3. vismaz triju gadu pieredze vadošā amatā institūcijā, kas atbildīga par politikas veidošanu.”.

1. 3.pielikumā:

Papildināt aiz vārda “novēršanas” ar vārdiem “fizisko personu datu aizsardzības”;

Izteikt 2.punktu šādā redakcijā:

 “2) nepārstāvu konkrētā kandidāta \_\_\_\_\_\_\_\_\_\_\_\_\_\_\_ intereses, neesmu konkrētā kandidāta pašreizējais vai bijušais tiešais vadītājs vai tiešais padotais (pēdējos 24 mēnešus);”.

 Papildināt ar 6. punktu šādā redakcijā:

6) esmu brīdināts, ka par nepatiesu ziņu sniegšanu aizpildot šo apliecinājumu un par nominācijas komisijas darbā iegūtās informācijas izpaušanu, un citiem šīs informācijas aizsardzības pasākumu pārkāpumiem tikšu saukts pie disciplināratbildības, administratīvās atbildības vai kriminālatbildības.”.

1. Izteikt 4.pielikumu jaunā redakcijā:

“4. pielikums

Ministru kabineta

2015. gada 1. decembra

noteikumiem Nr. 686

**Kandidātu atbilstības vērtēšanas veidlapas paraugs**

|  |  |  |  |
| --- | --- | --- | --- |
| Kritērijs | Apakškritērijs | Apakškritērija svars¹ | Kandidāta Vārds, uzvārds |
| Novērtējums | Novērtējuma un svara reizinājums |
| **1. Valodu zināšanas** | 1.1. |  |  |  |
| 1.2. |  |  |  |
| **2. Izglītība²** | 2.1. | Svars netiek noteikts |  |  |
| **3. Pieredze** | 3.1. |  |  |  |
| 3.2. |  |  |  |
| **4. Kompetences** | 4.1. |  |  |  |
| 4.2. |  |  |  |
| 4.3.  |  |  |  |
| 4.4. |  |  |  |
| **5.Citas būtiskas kompetences** | 5.1. |  |  |  |
|  | 5.2. |  |  |  |
| **Kandidāta summārais novērtējums³** |  |

 **Nominācijas komisijas loceklis (vārds, uzvārds) \_\_\_\_\_\_\_\_\_\_\_\_\_\_\_\_\_\_\_\_\_\_**

**Datums un paraksts**

|  |  |
| --- | --- |
| Vērtējums | Iespējamais punktu skaits atbilstoši novērtējumam⁴ |
| Izcili | 10 |
| Ļoti labi | 8-9 |
| Labi | 7 |
| Vidēji | 6 |
| Apmierinoši | 4-5 |
| Vāji  | 0 - 3 |

**Piezīmes**

1. Apakškritēriju svarus nosaka individuāli katram amatam. Katram apakškritērijam tiek piešķirts savs svars, nodrošinot, ka visu apakškritēriju svaru summa vienmēr ir vienāda ar 100.
2. Netiek piešķirti svars un vērtējums punktos, bet jākonstatē personas izglītības atbilstība noteikumu 4.1.apakšpunkta prasībām. Ja kandidāta izglītība neatbilst noteikumu 4.1.apakšpunkta prasībām, kandidāts noraidāms.

3. Aprēķina, katra apakškritērija novērtējumu sareizinot ar apakškritērija svaru, un pēc tam sasummējot visus reizinājumus.

4. Nominācijas komisijas loceklis atbilstoši savam novērtējumam piešķir punktus katram kandidātam par katru no apakškritērijiem, kuriem paredzēta vērtēšana ar punktiem.

1. Noteikumu sadaļas “Noslēguma jautājums” nosaukumu izteikt šādā redakcijā “Noslēguma jautājumi” un sadaļu papildināt ar 26. un 27.punktu šādā redakcijā:

“26. Kapitālsabiedrības padome, kura sabiedrības (akcionāru) sapulcē ir apstiprināta līdz šo noteikumu spēkā stāšanās dienai, turpina pildīt padomes funkcijas līdz savu pilnvaru termiņa beigām.

27. Šo noteikumu prasības par nominācijas komisijas izveidošanu neattiecas uz tām nominācijas komisijām, kuras izveidotas līdz šo noteikumu spēkā stāšanās dienai.”.

Ministru prezidents M.Kučinskis

Finanšu ministre D.Reizniece-Ozola

Vīza:

Pārresoru koordinācijas centra vadītājs P.Vilks

12.09.2016 13:33

949

V.Vesperis 67082812

vladislavs.vesperis@pkc.mk.gov.lv